[{"text_idx": "#000004", "text": "Japanio, C\u0302inio kaj Koreio estu felic\u0302aj: deziro de grupo de universitataj studentoj en Kioto"}, {"text_idx": "#000006", "text": "Ekrankopio el la filmeto \u201cJapan China Korea Happy\u201d afis\u0302ita en Jutubo la 18-an de julio 2014."}, {"text_idx": "#000007", "text": "Inspirite de la muzika filmeto Happy [Felic\u0302a] de usona kantisto Pharrell Williams, grupo de universitataj studentoj en Kioto, Japanio, nun etendas la manon al junuloj en C\u0302inio kaj Koreio kun mesag\u0302o pri paco kaj amikeco, por kiuj la registaroj de la tri landoj longe baraktas."}, {"text_idx": "#000008", "text": "Lau\u0306 la reta j\u0302urnalo The Huffington Post Japan [La Huffington Pos\u0302to en Japanio] [japane], Sumireko Tomita ludis la gvidan rolon en farado de la filmeto Japan China Korea Happy [Japanio C\u0302inio Koreio Felic\u0302aj]. S\u0302i, survoje al sia lernejo, propraokule vidis rasistajn, malamajn parolojn kontrau\u0306 la log\u0302antoj en koreaj kvartaloj en Osako, kaj tio instigis s\u0302in progresigi amikecon inter orient-aziaj landoj. La filmeto als\u0302utita al Jutubo meze de julio jam estis spektita pli ol 161 000 fojojn."}, {"text_idx": "#000010", "text": "\u201cJapan-China-Korea HAPPY\u201d was made by Japanese university students wishing for the peace between the three countries. These three countries may have sensitive historical relations, but younger generations are willing to work on to fix and have better relations for the better future. The \u2018HAPPY\u2019 music video makes people smile and happy. That's why we made this video with young people from the three countries. This video was mainly filmed in Japan, but also some clips were filmed in South Korea and China. We hope that this video helps to spread smiles and encourages ever bettering futures for these three countries."}, {"text_idx": "#000012", "text": "Inter ne-japanaj log\u0302antoj en Japanio, la korea etno okupas la plej grandan parton de la log\u0302antaro tra la tuta Japanio, kaj precipe en Osako kaj Kioto la proporcio de koreaj log\u0302antoj estas alta, kompare al aliaj gubernioj. Kioto, kiel turisma celloko, kiu lastjare allogis pli ol milionon da alilandanoj [japane], certe ne dezirus pliigi rasismon kaj malamon kontrau\u0306 alilandanoj."}, {"text_idx": "#000013", "text": "La filmeto estis farita kun helpo de studentoj el eksterlando. Pli ol cent studentoj partoprenis en la farado de la filmeto, inkluzive de tiuj, kiuj studas eksterlande, krom tiuj en Kioto."}, {"text_idx": "#000014", "text": "Muwa Yamada, japano provizore log\u0302anta en Novjorko, spektis la filmeton kaj komentis [angle]:"}, {"text_idx": "#000017", "text": "Jam pli ol du jaroj pasis, post kiam la registaraj oficistoj de Japanio, Sud-Koreio kaj C\u0302inio havis altrangan kunsidon (kaj finfine, c\u0302i-semajne en Seulo, ili rompis la silenton [angle] c\u0302e la vicministro-nivela kunsido por ripari iliajn rilatojn). La rilatoj inter la tri landoj estas strec\u0302itaj pro disputoj teritoriaj [japane, angle, hispane, itale] kaj historiaj [angle, hispane]. Japanio kaj C\u0302inio disputas pro tio, kiu posedas Senkaku-Insulojn (Diaoyu-Insuloj lau\u0306 C\u0302inio, Tiaoyutai lau\u0306 Tajvano), kaj same Japanio kaj Sud-Koreio kontrau\u0306staras pri la posedrajto de la insuletoj Takeshima (Dokdo lau\u0306 Koreio) [angle, hispane]. Kontrau\u0306-japanaj kaj kontrau\u0306-koreaj protestoj kreskigas malbonajn impresojn reciproke inter la du landoj."}, {"text_idx": "#000018", "text": "Alia jutuba uzanto \u201c\u77e2\u795e\u60a0\u5e0c\u201d [YAGAMI Haruki] emfazis [japane], ke junularo povas okazigi s\u0302ang\u0302ojn:"}, {"text_idx": "#000019", "text": "\u82e5\u3044\u4e16\u4ee3\u304b\u3099happy\u306b\u306a\u308c\u306f\u3099\u3001\u201d\u653f\u5e9c\u306e\u201d\u53cb\u597d\u95a2\u4fc2\u3082\u5909\u308f\u308b\u3093\u3057\u3099\u3083\u306a\u3044?\n\u305d\u308c\u3092\u5909\u3048\u3088\u3046\u3068\u305b\u3059\u3099\u3044\u304b\u3099\u307f\u5408\u3046\u305f\u3099\u3051\u306a\u3089\u89e3\u6c7a\u306f\u306a\u3044\u3068\u601d\u3046\u3002"}, {"text_idx": "#000021", "text": "La filmeto, kiu celas progresigi amikecon inter la tri landoj, ankau\u0306 renkontis kritikojn, foje ec\u0302 malicajn komentojn. Plejparto de tiuj komentoj estingas la felic\u0302an etoson, enportante historiajn temojn kaj diplomatiajn problemojn inter la nacioj."}, {"text_idx": "#000023", "text": "\u65e5\u4e2d\u97d3\u306e\u4e00\u822c\u5e02\u6c11\u30ec\u30d8\u3099\u30eb\u306e\u4ea4\u6d41\u3092\u4fc3\u9032\u3057\u3066\u308b\u52d5\u753b\u306a\u306e\u306b\u3001\u5916\u4ea4\u554f\u984c\u3084\u6b74\u53f2\u554f\u984c\u3092\u6301\u3061\u51fa\u3057\u3066\u308b\u4eba\u306f\u4f55\u4e8b? \u672c\u8cea\u3092\u898b\u5931\u3063\u3066\u308b\u3088\u3046\u306a\u3002\u5411\u3053\u3046\u306e\u56fd\u3066\u3099\u666e\u901a\u306b\u751f\u304d\u3066\u308b\u4eba\u306f\u3001\u305d\u3093\u306a\u53cd\u65e5\u306b\u71c3\u3048\u305f\u4eba\u3066\u3099\u3082\u306a\u3044\u305f\u3099\u308d\u3046\u3088\u3002\u3053\u3063\u3061\u306b\u30cb\u30e5\u30fc\u30b9\u3068\u3057\u3066\u5c4a\u3044\u3066\u308b\u3063\u3066\u3053\u3068\u306f\u3001\u305d\u3046\u3044\u3063\u305f\u6d3b\u52d5\u306f\u5411\u3053\u3046\u306e\u76ee\u304b\u3089\u898b\u3066\u3082\u30a4\u30ec\u30ad\u3099\u30e5\u30e9\u30fc\u306a\u4e8b\u614b\u3063\u3066\u3053\u3068\u305f\u3099\u3057\u3001\u5168\u54e1\u304b\u3099\u5168\u54e1\u53cd\u65e5\u3057\u3099\u3083\u306a\u3044\u3063\u3064\u3046\u306e\u3002\u80a9\u306e\u529b\u629c\u3051\u3088\u307f\u3093\u306a\u3002"}, {"text_idx": "#000024", "text": "La filmeto nur celas profundigi komunikadon inter civitanoj en Japanio, C\u0302inio kaj Koreio. Nu, ja kion postulas tiuj homoj, kiuj enportis diplomatiajn kaj historiajn problemojn? S\u0302ajnas, ke ili maltrafas la esencon de la afero. Ordinaraj homoj log\u0302antaj en Koreio kaj C\u0302inio ne povas esti c\u0302iuj tiel ardaj kontrau\u0306-japanaj protestantoj. Novaj\u0302oj pri kontrau\u0306-japanaj protestoj atingas nin, do, tio signifas, ke tiuj agoj estas neordinaraj aferoj ankau\u0306 por tiuj landoj. Ne c\u0302iuj estas kontrau\u0306-japanaj. Restrec\u0302ig\u0302u, c\u0302iuj."}, {"text_idx": "#000025", "text": "Novembre okazos en Pekino la konferenco de Azia-Pacifika Ekonomia Kunlaborado (APEK), kaj en Birmo la pintkunveno de Asocio de Sudorient-Aziaj Nacioj (ASAN) [angle], en kiu c\u0302eestos ankau\u0306 C\u0302inio, Koreio kaj Japanio. Tiuj du okazoj estus bona s\u0302anco por nacianoj sub la registaroj mildigi la rilatojn inter si."}]